OpenLLM-France/wikimedia huggingface dataset:
# Musikak Salbatuko Gaitu

Musikak Salbatuko Gaitu Gatibu taldeak argitaratutako rock estiloko hamargarren diskoa da, La Casamurada estudioan (Tarragona, Katalunia) grabatua, nahasia eta masterizatua 2020an, Ricky Falkner ekoizlearekin, Jordi Mora teknikariarekin, eta urte horretan bertan kaleratua.

## Parte hartzaileak

* Alex Sardui, ahotsa
* Haimar Arejita, gitarra
* Gaizka Salazar, bateria
* Mikel Caballero, baxua
* Grabaketa, nahasketa eta mastering teknikaria: Iñigo Etxebarrieta «Pitu».
* Laguntzaileak:
** Kirmen Uribe, ahotsa ("Zure ahoan lore bat")
** Eñaut Elorrieta, ahotsa ("Zure ahoan lore bat")

## Abestiak

* Musikak salbatuko gaitu
* Egurre emon
* Zure bila
* Zure ahoan lore bat
* Egunero
* Bixotzetik

## Erreferentziak

* ↑ «Musikak salbatuko gaitu» www.badok.eus (Noiz kontsultatua: 2025-02-08).
* ↑ Gatibu. (2020-12-06). Gatibu - Musikak salbatuko gaitu. (Noiz kontsultatua: 2025-02-08).

## Kanpo estekak

* Hamaika Telebista. (2020-04-17). MusikaZuzenean TB #97: Gatibu diskografia.
# Belvoir gaztelua

Belvoir gaztelua, Ingalaterrako Leicestershire konderrian dagoen gaztelu bat da, Grantham hiritik 10 kilometro mendebaldera eta Melton Mowbray udalerritik 16 kilometro ipar-mendebaldera.
Jatorrizko gaztelua 1066ko Ingalaterrako normandiar konkistaren ondoren eraikia izan zen. Gaur egungo eraikina XIX. mendearen hasierakoa da.
* Datuak: Q816295
* Multimedia: Belvoir Castle / Q816295
# EH Distopikala

EH Distopikala Gatibu taldeak argitaratutako rock estiloko hamargarren diskoa da, Music Land estudioan (Girona, Herrialde Katalanak) grabatua, nahasia eta masterizatua 2022an, Emili Bosch teknikariarekin, eta urte horretan bertan kaleratua.

## Parte hartzaileak

* Alex Sardui, ahotsa
* Haimar Arejita, gitarra
* Gaizka Salazar, bateria
* Ekain Alzola, baxua
* Marc Clos, perkusioa
* Elisenda Fabregas, perkusioa
* Albert Costa, haizeak
* Marinu Feliu, haizeak
* Genis Bou, haizeak
* Grabaketa, nahasketa eta mastering teknikaria: Iñigo Etxebarrieta «Pitu».
* Laguntzaileak:
** Juantxo Skalari, ahotsa ("EH distopikala")

## Abestiak

* Bizikleta hartu eta ta banoie
* Ezin disimulatu
* EH Distopikala
* Maite zaitut baina ez zaitut behar
* Danok dekogu
* Urten
* Zure bazterrak

## Erreferentziak

* ↑ «EH Distopikala» www.badok.eus (Noiz kontsultatua: 2025-02-08).
* ↑ «EH DISTOPIKALA» YouTube (Noiz kontsultatua: 2025-02-08).

## Kanpo estekak

* Hamaika Telebista. (2020-04-17). MusikaZuzenean TB #97: Gatibu diskografia.
* Datuak: Q123473872
# Powderham gaztelua

Powderham gaztelua, Ingalaterrako Exminster udalerrian dagoen ingeles landetxe bat da, Devon konderrian. Kenton herritik hurbil dago.
1390eko hamarkadan eraikitako egotura du, XVIII. eta XIX. mendean eraldatua izan zen.
Devongo dukeak diren Courtenay leinuaren egoitza da.
* Datuak: Q2106892
* Multimedia: Powderham Castle / Q2106892
# Bargy gaztelua

Bargy gaztelua, irlanderaz: Caisleán Ó Bairrche, Irlandako Tomhaggard herritik hurbil dagoen gaztelu bat da, Wexford konderrian. Wexford hiritik 12 kilometro hego-mendebaldera dago.
XV. mendean eraikia, 1667an Rossiter familiaren jabetzara igaro zen.
# Uruk Hai

Uruk Haiak Tolkienen Eraztunen Jauna eleberrian agertzen diren orko talde bat dira.

## Literatura

Uruk Haiak Eguzkiaren Hirugarren Aroan agertu ziren. Orkoen leinutik datoz, baina hauen bertsio hobetuak dira, Uruk Haiek eguzkiaren argia ohiko orkoek baino hobeto jasan baitezakete. Jatorrian, Sauronek sortu zituen, bere armadetako elite gisa. Minas Tirithen setioan, Sauronen armadak Uruk Haiak zituen. Ithilienen konkistan ere parte hartu zuten, baita Osgiliathen suntsipenean ere. Sarumanek ere erabili zituen bere armadan, baina arma eta armajantzi berriak eman zizkien eta arlo batzuetan hobetu zituen.
Uruk Haiak Mordorrek zituen orko soldadurik hoberenak ziren, beren kopurua, ohiko orkoekin alderatuz, askoz txikiagoa zen arren. Aldiz, Sarumanen tropetan, gehiengoa ziren.
Bere egitura anatomikoa, orkoena baino, gizakien antzerakoagoa zen, baina bere altuera handiagoa zen, euren giharrak indartsuagoak ziren euren izaera propioagatik, eta bere burezurraren edukia, gizaki batena baino pixkat txikiagoa zen. Hala ere, beren zentzumenak, orko batenak bezalakoak ziren, usaimen eta entzumen oso garatuarekin, ikusmen urriarekin eta dastamen ia hutsal batekin, soilik, eta ez beti, pasatutakoa, fresko eta osasungarritik ezberdintzea ahalbidetzen ziena.
Euren larruazala, beltza da, toki batzuetan gorri ilunerantz aldatzen dena, euren odola oso trinkoa eta beltza da. Aurrez aurreko borrokan trebeak ziren eta orkoak baino adimentsuagoak zirenez, arku, balezta eta setio armak erabiltzen trebe bihurtu ziren, hauen funtzionamendua inongo arazorik gabe ulertzen zutelarik.

## Uruk Hai ezagunak

Uruk Hai ezagunen artean, Lurtz (filmean soilik agertzen da), Sarumanen esploratzaileen komandantea, Ugluk, Lurtz hil ondoren agintea hartzen duena, Vrasku, bigarren agintaria, Lugdush, Mauhur eta Shagrat daude, azken hau, Cirith Ungoleko gotorlekukoa

## Esanahia

Uruk Hai izena, Uruk, Hizkuntza Beltzean orkoa esan nahi duena eta hai-z osatua dago, pertsona esan nahi duena. Uruk Haik, beraz, orko-pertsona esan nahi du. Antzerako izen bat, Olog Hai da (trol-pertsona), eguneko argia jasan zezaketen bereziki krudel eta indartsuak ziren trol mota batendako erabilia.
# Salbatore

Salbatore Beasaingo auzo bat da, udalerriaren mendebaldean. Ormaiztegirekin egiten du muga eta baserriez gain industriagune bat ere badago.

## Demografia

* Salbatoreko biztanleria

## Kanpo estekak

* Salbatore auzoa Gipuzkoako Datu Espazialen Azpiegituran
* Datuak: Q12266785
# Artista haren museoan

Artista haren museoan, ingelesez The Artist in His Museum, Charles Willson Peale margolariak 1822an margotu zuen autorretratua da.

## Historia

Bere bizitzaren azken urteetan Pealek zazpi erretratu egin zituen; horien artean hau izan daiteke ezagunena. Irudi honetan margolaria bere museoan ikus daiteke. Pealek artea eta kultura gizarteratu nahi zuen eta horretarako museoak bultzatu nahi zituen, besteak beste, Peale´s Museum eta Pennsylvania Academy of the Fine Arts

## Azterketa

Lan honetan egile bera agertzen da museoaren elementu desberdinen aurrean: fosilak, animalia disekatuak eta beste dekorazio-elementuak. Finean, agertzen dena Ameriketako Estatu Batuetako lehen museoa izan zen.

## Erreferentziak

* ↑ http://www.museothyssen.org/thyssen/ficha_artista/448

## Kanpo estekak

* Datuak: Q7714586
# Autorretratu hori-arrosa (Beckmann)

Autorretratu hori-arrosa (alemanez: Selbstbildnis gelb-rosa) Max Beckmann margolari alemaniarraren mihise gaineko olioa da. 1943an Herbehereetan egina, gaur egun esku pribatuetan gordetzen da.

## Historia

Bere emaztea Mathilderekin batera, Max Beckmann Herbehereetara erbesteratu zen 1937an, nazien gobernuak bere lanak arte endekatu gisa deklaratu ostean. Biek oporretan ari zirela bazirudien ere, benetan Estatu Batuetara alde egiten saiatzen ari ziren. Hori Bigarren Mundu Gerraren ostean bakarrik lortuko zuten, 1947an. 1943an Beckmannek Autoerretratu hori-arrosa margotu zuen Amsterdamen, Estatu Batuetarako bisa baten zain zegoela. Erretratua bere bigarren emaztea zen Mathilde "Quappi" von Kaulbachentzat egin zuen. Max Beckmannek bere emaztea Mathilderi aurkeztu zion autoerretratua, eta hark gorde zuen 1986an hil zen arte. 1996an Suitzako bildumagile pribatu baten esku geratu zen.
Erretratua merkatuan egotea nahiko harrigarria izan zen, eta salgai Alemanian ez zegoen Beckmannen pareko lanik Bigarren Mundu Gerra amaitu zenetik. Enkantean bere prezio potentziala 20 eta 30 milioi artean kalkulatu zen. Berlingo Villa Grisebach enkante etxeak 2022ko abenduan saldu zuen 20 milioi euroren truke. Alemanian saldutako edozein margolanaren preziorik altuena izan zen eta bigarren altuena Max Beckmannen margolan batena. Reinhold Würthek erosi zuen, Würth konpainiako eraikuntza-enpresariak. Erretratua konpainiaren arte bilduman ikusgai zegoela esan zen eta publikoarentzat doan jarri zen.

## Deskribapena

Beckmannek bere burua irudikatu zuen besoak gurutzatuta marko gorri batean eta ispilu baten aurrean. Janzten duen jantzia horia da. Kolore ilunez margotutako bere aurreko autoerretratuen aldean, hau kolore biziz margotu zuen.

## Erreferentziak

* ↑ https://www.swissinfo.ch/eng/culture/nazi-era-self-portrait-sells-for-record-sum-to-swiss-buyer/48103658
* ↑ https://www.faz.net/aktuell/feuilleton/kunstmarkt/die-zehn-teuersten-kunstwerke-in-deutschen-auktionen-2022-18556446.html
* ↑ https://www.monopol-magazin.de/unternehmer-wuerth-ist-der-kaeufer-von-beckmanns-selbstbildnis
* ↑ https://www.berliner-zeitung.de/kultur-vergnuegen/kunst/rekordverdaechtige-auktions-sensation-max-beckmanns-selbstbildnis-gelb-rosa-li.291982

## Kanpo estekak

* Datuak: Q116233184
# Autorretratua (Albrecht Dürer)

Autorretratua Albrecht Dürer margolariak 1500ean, 29 urte zituenean, margotu zuen koadroa da. Municheko Alte Pinakotheken gordetzen da. Beste autorretratu batzuk badaude ere, ezagunena 1498koa da, Pradoko museoan gordetzen dena. Erretratu honi larruzko jantziaren egindako autorretratua bezala ezagutzen da ere.

## Beste autorretratu batzuk

* Autorretratua, 1484
* Autorretratua (Louvre), 1493
* Autorretratua (Prado), 1498

## Erreferentziak

* ↑ L. Cirlot (zuz.), Alte Pinakothek, Bil. «Museos del Mundo», 21. Alea, Espasa, 2007. ISBN 978-84-674-3825-3, 38-39. orr.

## Kanpo estekak

* Datuak: Q2546309
* Multimedia: Self-Portrait (Dürer, Munich) / Q2546309
# Autorretratua (Grekoa)

Autorretratua —Gizon zahar baten erretratua izenaz ere ezaguna— Grekoaren margolan bat da, 1595. urtean eta 1600. urtean egina. Bere Toledoko azken aldiko lana da eta zalantzak daude ea bere benetako autorretratua den inguruan. Gaur egun New Yorkeko Metropolitan Museum of Arten erakusten da.

## Azterketa

Oihala 1595. urtearen inguruan egin zen, Grekoak 55 urte zituenean gutxi gorabehera (garairako, aski zaharra, beraz), hau da, bere ibilbidearen puntako garai batean. Ordurako Orgazko kondearen ehorzketa margolana egina zuen, eta haren izena Europan oso ezaguna zen. Erretratu honetan, beste askotan bezala, Tiziano eta Tintorettoren eragina nabaria da, bereziki begi handietan eta begirada finkoan.
Lan honetan Grekoak pintzelkada azkarra erabiltzen du, xehetasuneei kasu handirik egin gabe. Margolanak intimitatea eta berotasuna trasmititu nahi ditu; horretako kolore beroak, Grekoaren lanetan ohikoak diren marroiak eta arreak, eta, gainera, ikusleari zuzendutako begirada erabiltzen ditu.

## Bibliografia

* SCHOLZ-HÄNSEL, Michael, El Greco, Kolonia, Taschen, 2003. ISBN 978-3-8228-3173-1.

## Erreferentziak

* ↑ Beste batzuek 1604ko data ematen dute: https://web.archive.org/web/20161027014549/http://www.el-greco-foundation.org/biography.html

## Kanpo estekak

* (Gaztelaniaz) Komentarioa Artehistoria webgunean.
* Datuak: Q5712837
* Multimedia: Portrait of an Old Man (El Greco, New York) / Q5712837
Metropolitan Museum of Art
# Autorretratua (Rafael)

Autorretratua (italieraz: Autoritratto) Rafael Sanzio artista errenazentista italiarrak 1504-1506 artean egindako margolana da. Taula gaineko olio-pintura da. Dimentsioak 47,5 zm. x 33 zm.koa. Florentziako Uffizi Galerian erakusten da, Italian.

## Historia

Margolariaren autorretratu bakanetako bat da, eta bakarrik agertzen den olio teknika erabilizko bakarra. Eskuarki onartua dago Rafaelen bere lehen etapa florentziarrean irudikatzen duela, oraindik Pietro Peruginoren ikasle zelarik. Dena dela, bada ere beste hipotesia, hau da, Atenasko Eskola margolanean agertzen den erretratuaren bertsioa dela. Hipotesi honen arabera, 1509an Erroman izan zuen garaiaren hasierakoa bezain berantiarra izan zitekeen.
Bere aurkikuntza artearen historian 1631n egin zen, Urbinoko Ducal Bilduman zegoenean. Jakina da 1890ean Uffizi galerian zegoela, eta han egon da geroztik.

## Deskribapena

Lanak "sinpleki jantzitako gazte bat" bezala aurkezten du Rafael, "segurtasunik gabeko konposturaz eta ezaugarri fin eta malenkoniatsuz". Kolore ilunek inpresio horiek indartzen dituzte.

## Erreferentziak

* ↑ Pierluigi De Vecchi, Raffaello, Rizzoli, Milan, 1975.
* ↑ Girardi, Monica, Rafael: La búsqueda de la perfección y la ternura de la naturaleza (1999) Electa. Gaztelaniazko itzulpena: Víctor Gallego. 9.or.
* ↑ https://www.uffizi.it/en/artworks/raphael-self-portrait

## Kanpo estekak

* (Ingelesez):Uffizi Galeriaaren webguneko fitxa.
* Datuak: Q555821
* Multimedia: Self-portrait by Raphael (1504-1506, Uffizi) / Q555821
# Autorretratua (Tamara Bugatti berdean)

Autorretratua (Tamara Bugatti berdean) Tamara de Lempicka artista poloniarraren autorretratua da, Parisen margotu zuena 1929an. Die Dame moda aldizkari alemanaren enkargu bat izan zen, aldizkariaren azal bat ilustratzeko, ale hura emakumeen independentziari eskainia egon zelarik. Art Deco erretratuen pinturaren adibiderik ezagunenetako bat da.
Izatez, auto xumeago baten jabe zen De Lempicka, Renault hori bat, baina Bugatti batek itxura erakargarriagoa emango zuelakoan aukeratu zuen modelo hau.

## Erreferentziak

* ↑ Lempicka-Foxhall, Kizette de, Baroness.. (1987). Passion by design : the art and times of Tamara de Lempicka. Phaidon ISBN 0714824976. PMC 16473569. (Noiz kontsultatua: 2019-08-05).
* ↑ (Gaztelaniaz) «Autorretrato en un Bugatti verde - Tamara de Lempicka» HA! (Noiz kontsultatua: 2019-08-05).

## Kanpo estekak

* Datuak: Q19901889
# Autorretratua 63 urterekin

Autorretratua 63 urterekin Rembrandt margolari herbeheretarrek 1669an olioa oihal gainean egindako margolana da. Londreseko National Galleryn ikus daiteke, Self Portrait at the Age of 63. izenburupean. Galeriak 1851ean erosi zuen. Margolan hau Rembrandten azkenetariko bat izan zen, urte bereko urrian hil egin baitzen. Ezkerrean sinaduraren aztarnak eta data ikus daiteke: "t[?].f./1669".

## Kontserbazioa

Margolana ez zegoen oso egoera onean eta, horregatik, 1967an garbiketa egin zitzaion. Orduan, izenpe izorratua eta data aurkitu ziren. X izpien bidez margolaneko marrazkian bi alterazio edo "pentimenti" aurkitu ziren: txanoa, batetik, hasieran handiagoa zen eta zuri kolorekoa; eskuak, bestetik, irekita zituen eta pintzelak heltzen zituen, Autoerretratua margoa eta pintzelekin margolanean bezala. Eskuak bilduta erakustean eta pintzelik gabe gure atentzio guztia aurpegian zentratu egiten da.

## Azterketa

Rembrandt margolariak haren bizitzaren zehar autorretratu ugari egin zituen. Horri esker haren garapen artistikoa eta pertsonala oso ondo ezagutu daiteke. Horrelako lanen bitartez bere burua hobeto ezagutzeko lan pertsonala egiten omen zuen. Autorretratu hau azkenetariko bat da eta, besteen bezala, haren burua oso modu errealista jaso zuen: zimurdurak, sudur handia, bere kapela, ile gutxi... Margolariaren begirada ikusleari begira dago.
Eszena oso iluna da, agian zahartzaroaren itzalak adierazteko, eta erdian haren aurpegia da nagusi. Aurreko beste autorretratuetan Rembrandt beste motatako arropez eta tresnez hornituta agertzen zen; oraingo honetan, aldiz, naturaltasun osoz agertzen zaigu, etxeko arropaz jantzita. Modu batez, bakardadea, bakartegia erakusten zuen. Aurpegiak hausnarketa, pentsamendua adierazten du.
National Galleryn badago beste lan bat, 1640koa, non antzeko jarrera eta begirada erakusten dituen. Tartean 29 urte igaro ziren.

## Erreferentziak

* 1 2 L. Cirlot (zuz.), National Gallery, «Museos del Mundo» bilduma, I. liburuki, Espasa, 2007. ISBN 978-84-674-3804-8, 101.or.

## Kanpo-estekak

* National Galleryaren weborrian margolanaren fitxa.
* Datuak: Q3630743
* Multimedia: Self-portrait (Rembrandt, 1669) / Q3630743
# Autorretratua ezkontzako 6. urteurrenean

Autorretratua ezkontzaren seigarren urteurrenean (alemanez: Selbstbildnis 6 naiz. Hochzeitstag) Paula Modersohn-Becker margolari alemanaren lana da, lehen emakume espresionista garrantzitsuenetakoa, 1906an Parisen egon zen garaian margotua.

## Pintura

Autorretratua Parisen margotu zuten. Worpswedetik joan zen Bremendik hurbil, 1906ko otsailean. Modersohn-Beckerrek senarra eta Worpswede betiko uztea erabaki zuen, eta arteari buru-belarri ekitea. Autorretratu hori udaberrian margotu zuten. Hiru laurdeneko formatuan, eskuinean biratuta dago ikuslearen aurrean, eta ikusleari etengabe begiratzen dio. Aldaketan lotutako oihal zuri bat du, eta hortik gora erabat biluzik dago, anbarrezko lepokoa izan ezik.
Paula Modersohn-Beckerrek autorretratu hori margotu zuenean, ez zegoen haurdun, koadroan agertzen den bezala. Historiako artista emakumezko batek sortutako lehen autorretratu biluzia da.
Paula Modersohn-Beckerrek, 1906ko udan, beste autorretratu biluzi bat margotu zuen, orain Suitzako Basileako Arte Museoan dagoena. Dakigula, biluzi horiek ez zitzaizkien inoiz artistaren bizitzan arrotzei erakutsi, baina 1907ko azaroan hil ondoren ezagutu ziren.

## Kanpo estekak

* Datuak: Q22570122
# Autorretratua ispilu aurrean

Autorretratua ispilu aurrean (frantsesez: Autoportrait devant un miroir) Henri de Toulouse-Lautrec margolari frantsesak 1882 eta 1883 artean egin zuen lana da. Margolana Frantziako Albiko Toulouse-Lautrec Museoan erakusten da. Tamainua hau da: 40,5 × 32,5 zm.

## Historia

Lautrecen autorretratua oso gai urria izan zen. Honetaz gain, Albin ere gordetzen den beste bat dago. Lan hau ez zen inoiz margolariaren bizitzan erakutsi.

## Ezaugarriak

Lan honetan, ispiluaren eraginez, margolariaren aurpegia ez da garbi ikusten; lauso ikusten zaio. Antza, margolariaren inguruan dauden objektuek garrantzi handiago dute.

## Erreferentziak

* ↑ Marianne Ryan, Toulouse-Lautrec, catalogo della mostra, (Hayward Gallery, Londres, 1991ko urriaren 10-1992ko urtarrilaren 19, Galeries Nationales du Grand Palais, Paris otsailaren 21-1992ko urtarrilaren 1), Roma, Leonardo De Luca Editori, 1991, ISBN 88-7813-365-5.

## Kanpo estekak

* Datuak: Q3630732
# Autorretratua margo eta pintzelekin

Autorretratua margo eta pintzelekin Rembrandt margolari herbeheretarrek 1660an olioa oihal gainean egindako margolana da. Parisko Louvre museoan ikus daiteke, Portrait de l'artiste au chevalet izenburupean. Luis XIV.aren bildumakoa zen, De La Feuille izeneko arte salerosleak 1671an erosi arte.

## Azterketa

Rembrandt margolariak haren bizitzaren zehar autorretratu ugari egin zituen. Horri esker haren garapen artistikoa eta pertsonala oso ondo ezagutu daiteke. Horrelako lanen bitartez bere burua hobeto ezagutzeko lan pertsonala egiten omen zuen. Autorretratu hau azkenetariko bat da eta, besteen bezala, haren burua oso modu errealista jaso zuen: betazpiak, zimurdurak, sudur handia, bere kapela, ile nahasia... Margolariaren begirada ikusleari begira dago.
Eszena oso iluna da, agian zahartzaroaren itzalak adierazteko, eta erdian haren aurpegia da nagusi, kapela argi iturri nagusia izanik. Aurpegiarekin batera paleta eta pintzelak heltzen dituzten eskuak nabariak dira. Eskuinean, soslaiz egiten ari den margolana susmatu daiteke. Louvreren katalogoan Rembrandten autorretratu hau Tizianorekin eta Apelesekin parekatzen dute.

## Erreferentziak

* ↑ Carrassat, P.F.R., Maestros de la pintura, Spes Editorial, S.L., 2005. ISBN 84-8332-597-7
* ↑ http://cartelfr.louvre.fr/cartelfr/visite?srv=car_not_frame&idNotice=25562

## Kanpo estekak

* Louvre museoaren weborrian margolanaren fitxa.
* Datuak: Q5712851
* Multimedia: Self-Portrait at the Easel - Rembrandt - Louvre INV 1747 / Q5712851
# Autorretratua zapi gorriarekin

Autorretratua zapi gorriarekin (alemanez: Selbstbildnis mit rotem Schal) Max Beckmann margolari alemaniarraren mihise gaineko olioa da. 1917an egina, gaur egun Stuttgarteko Estatu Galerian dago.

## Historia

Max Beckmann mediku soldaduak, Lehen Mundu Gerran Alemaniako armadan boluntario bezala gogotsu batu zenak, Mendebaldeko Frontean eta Flandrian gerraren izugarrikeriak sentitu zituen, 1915eko uztailean nerbio-kolapso larria jasan zuelarik. Gerrari buruzko bere ikuspegia izugarri aldatu zen, eta ondoren egin zituen margolanetan islatzen da hori, estilo kezkagarriagoa eta espresionistagoa hartu baitzuten. Bere hitzetan, gerraren inpresioek "bizitzaren gauza esanezinak... gainazal eta lerro garbi eta kristalinoetan giltzapetu" nahi izatea eragin zioten.
Pintura Stuttgarteko Estatu Galeriak erosi zuen 1924an, baina nazien erregimenak konfiskatu zuen 1937an, arte endekatua zeritzon purgatzean. 1948an itzuli zen museoko bildumara.

## Deskribapena

Tamainua 80x60 zm.koa da.
Lanak elementu sinboliko ugari erakusten ditu. Autoerretratu hau 1917an egin zen eta gerraren bere inpresio negatiboak islatzen ditu. Protagonistak ezkerretara begiratzen du bortizki. Eskuineko eskua ate irekian bermatuta dago. Bertan, eguzkia eta eliza baten dorrea ikusten dira. Bere ezkerreko eskuak, magalean, ikuspegi hori ere baztertuz, estigma bat dirudiena erakusten du. Burua, zehazki, atzean itxitako leihoko gurutzearen elkargunean dago. Bi xehetasunek martiri bat bezala identifikatzen dute artista, eta, aldi berean, zapi gorria lepoan, bohemiarrena, zirkunstantzien aurkako matxinada ere irudikatzen duela dirudi. Une honetan esan zuen: "Jainkoaren aurreko umiltasuna amaitu da. Nire erlijioa (...) Jainkoari erronka bat da, nire koadroetan Jainkoari gaizki egindako guztiagatik errieta egiten diot."

## Erreferentziak

* ↑ Erhard y Barbara Göpel, Max Beckmann, Katalog der Gemälde, 2 Bde., Berna, 1976.
* ↑ https://www.staatsgalerie.de/g/sammlung/sammlung-digital/einzelansicht/sgs/werk/einzelansicht/EB0DB43C4A2628453CE2318F2A65E8B3.html

## Kanpo estekak

* Datuak: Q2872719
# Autorretratua Zeuxis bezala

Autorretratua Zeuxis bezala Rembrandt margolari herbeheretarrek 1663 urtearen inguruan olioa oihal gainean egindako margolana da. Londreseko National Galleryn ikus daiteke,

## Gaia

Rembrandt margolan honetan Zeuxis izango balitz bezala agertzen da. Zeuxis K. a. V. mendearen greziar margolaria izan zen, antzinako artezaleek maisutzat eta eredutzat jotzen zutena. Kondairaren arabera emakume zahar baten erretratua margotzen ari zenean barrez hil zen. Rembrandtek 90 autorretratu baino gehiago egin zituen eta hau azkenetariko bat izan zen ezen sei urte geroago hil egin baitzen. Dena dela, hau oso enigmatikoa eta bitxia da.

## Aurreko bertsioa

Margolanaren ikuspegia X izpien bidez hau baino lehen beste bertsioa bazegoela erakutsi digu. Aurreko bertsio horretan protagonista irribarrez agertzen zen eta ez barrez.

## Erreferentziak

* ↑ http://www.biografiasyvidas.com/biografia/z/zeuxis.htm

## Ikus, gainera

* Autorretratua 63 urterekin

## Kanpo loturak

* (Alemanez):Autoerretratuari buruzko komentarioa.
* Datuak: Q2267594
* Multimedia: Self-portrait (Rembrandt, c. 1662) / Q2267594
# Autorretratua. Ordulariaren eta ohearen artean

Autorretratua. Ordulariaren eta ohearen artean 1940-1943 artean Edvard Munchek egindako margolana da. Bere bizitzaren azken urtetako garrantzitsuenetariko bat izan zen. Gaur egun Munch Museoan ikus daiteke.

## Ezaugarriak

Margolariak bere gela jaso zuen lan honetan. Gela argitsua da eta hormetan beste garaietako lanak ikus daitezke. Baina, kontrastean, bere burua horrela definitu zuen garai horretan: gizon zaharra eta zorigaiztoko naiz. Arazoa artistaren adina zen eta, horregatik, protagonistaren alboetan, denbora joatearen sinboloak agertzen dira. Ordulariak denbora markatzen du; ohea, bestetik, gizonaren amaiera adierazten du. Lan honen bidez Munchek zera azaldu nahi zuen: bere denbora amaitzear zegoen eta ertilariarentzat etorkizunik ez zegoen.

## Erreferentziak

* ↑ https://www.metmuseum.org/press/exhibitions/2017/edvard-munch
* Datuak: Q18890834